Kamu bisa jelasin ke aku soal Felicity Jones dalam bahasa melayu?

Felicity Rose Hadley Jones (lahir 19 Januari 1984) ialah pelakon wanita Inggeris. Beliau mula berlakon sejak kecil. Pada usia 12 tahun, beliau muncul dalam filem The Treasure Seekers (1996). Jones memegang watak Ethel Hallow selama satu musim dalam siri televisyen The Worst Witch dan kesinambungannya, Weirdsister College. Beliau kurang aktif sementara dari dunia perfileman untuk melanjutkan pelajaran sehingga tamat belajar dari Kolej Wadham, Oxford pada 2006. Di radio, beliau memegang watak Emma Grundy di The Archers yang disiarkan BBC. Pada tahun 2008, beliau terlibat dalam The Chalk Garden terbitan Donmar Warehouse.

Sejak 2006, Jones muncul dalam beberapa filem seperti Northanger Abbey (2007), Brideshead Revisited (2008), Chéri (2009), dan The Tempest (2010).

Lakonannya dalam filem Like Crazy (2011) dipuji secara meluas dan mendapat banyak penghargaan, termasuk anugerah khas di Festival Filem Sundance 2011. Pada tahun 2014, lakonannya sebagai Jane Hawking di The Theory of Everything juga mendapat pujian meluas dan pencalonan Golden Globe, SAG, BAFTA, dan Anugerah Akademi untuk Pelakon Wanita Terbaik. Pada tahun 2016, beliau membintangi filem pengembaraan Inferno, drama fantasi A Monster Calls, dan filem antologi Star Wars, Rogue One.